wickkiey/tamil-wikipedia-markdown huggingface dataset:
# புவெப்லா சண்டை



**புவெப்லா சண்டை** (*Battle of Puebla*) மெக்சிக்கோ மீது பிரான்சு தொடுத்தப் போரின்போது மே 5, 1862 அன்று புவெப்லா நகருக்கு அருகில் நடந்தது. இந்தச் சண்டையில் ஆக்கிரமித்திருந்த பிரான்சியப் படைகளை அளவிலும் அனுபவத்திலும் குறைவான மெக்சிக்கோவின் படை வீழ்த்தியது மெக்சிக்கோவின் வரலாற்றில் ஓர் முதன்மை நிகழ்வாகக் காணப்படுகின்றது. அடுத்தடுத்த சண்டைகளில் பிரான்சு மெக்சிக்கோவை வென்று தனது இராச்சியத்தை நிலைநிறுத்தியபோதும் படைபலமிக்க பிரான்சியர்களை வென்றது மெக்சிக்க படையினருக்கு ஊக்கமூட்டுவதாகவும் பிரான்சிய முன்னேற்றத்தைத் தடுப்பதாகவும் அமைந்தது. இந்தச் சண்டையில் 10,540 துருப்புக்கள் ஈடுபட்டனர். 462 பிரான்சியத் துருப்புக்கள் கொல்லப்பட்டனர். 83 மெக்சிக்கத் துருப்புக்கள் மட்டுமே இச்சண்டையில் உயிரிழந்தனர்.  

இந்த மெக்சிக்கோவின் வெற்றி ஒவ்வொரு ஆண்டும் மே 5 அன்று கொண்டாடப்படுகின்றது. மெக்சிக்கோவில் முதன்மையாக புவெப்லா மாநிலத்தில் *எல் டியா டெ லா பேட்டலா டெ புவெப்லா* (தமிழ்: புவெப்லா சண்டை நாள் ) எனக் கொண்டாடப்படுகின்றது. மெக்சிக்கோவின் பிற பகுதிகளில் இந்நாளைக் குறித்த கொண்டாட்டங்கள் மிகுதியாக இல்லை. இருப்பினும் இது ஐக்கிய அமெரிக்காவில் குறிப்பாக மெக்சிக்கோ மக்கள் மிகுதியாக வாழும் கலிபோர்னியா, டெக்சாசு மாநிலங்களில் பரவலாகக் கொண்டாடப்படுகின்றது; ஆண்டுதோறும் இந்நாள் சிங்க்கோ டே மாயோ எனக் கொண்டாடப்படுகின்றது. அன்றைய நாளில் மெக்சிக்கோ மதுவகைகள், உணவு வகைகள் மற்றும் பண்பாடு குவியப்படுத்தப்படுகின்றது.  
## மேற்சான்றுகள்

## வெளியிணைப்புகள்

- French Intervention in Mexico: Battle of Puebla
- Phil's Findings: Did Battle of Puebla change the course of U.S. history? by PHILIP A. RUE
# கேப்ரியல் ஒகரா


**கேப்ரியல் ஒகரா** (*Gabriel Imomotimi Gbaingbain Okara*, 24 eஎப்ரல் 1921 – 25 மார்ச் 2019) என்பவர் நைசீரிய நாட்டைச் சேர்ந்த கவிஞர், புதின ஆசிரியர் மற்றும் எழுத்தாளர் ஆவார்.  

நைசீரியாவில் புமுண்டி என்னும் ஊரில் பிறந்த இவர் இளமைக் காலத்தில் புத்தகங்களைப் பைண்டு செய்யும் பணியைச் செய்தார். பின்னர் வானொலிக்காக நாடகங்களை எழுதினார். இவர் 1964 இல் தி வாய்ஸ் என்னும் புதினத்தை எழுதி வெளியிட்டார். ரிவர் ஸ்டேட் பப்ளிசிங் அவுசு என்னும் நிறுவனத்தில் இயக்குநர் ஆனார். இவருடைய கவிதைகள் பல மொழிகளில் மொழியாக்கம் செய்யப்பட்டுள்ளன. நைசீரிய இலக்கிய இதழான பிளாக் ஒர்பிசில் ஒகராவின் கவிதைகள் இடம் பெற்றன. தி கால் ஆப் தி ரிவர் நன் என்ற இவர் எழுதிய கவிதைக்காக நைசீரிய கலைத்திருவிழாவில் ஒகராவுக்கு விருது வழங்கப்பட்டது.
# பொதுநலவாயம் (ஐக்கிய அமெரிக்கா)

நிலப்படத்தில் சிவப்பு வண்ணத்தில் காட்டப்பட்டுள்ளன.]]  
**பொதுநலவாயம்** (*Commonwealth*) என்ற குறிப்பெயரை அமெரிக்க ஐக்கிய நாட்டின் ஐம்பது மாநிலங்களில் நான்கு மாநிலங்கள் தங்கள் முழுமையான, அலுவல்முறை மாநிலப் பெயர்களில் வைத்துக் கொண்டுள்ளன. இந்த நான்கு மாநிலங்களாவன: கென்டக்கி, மாசச்சூசெட்ஸ், பென்சில்வேனியா, வர்ஜீனியா ஆகும். இவை நான்குமே 1776க்கு முன்பாக, பிரித்தானிய குடியேற்றங்களாக (கென்டகி வெர்ஜினியா குடியேற்றத்தின் நிலக்கொடையாக துவக்கத்தில் இருந்தது) இருந்தன; இம்மாநில சட்டங்களிலும் கட்டமைப்புகளிலும் ஆங்கிலச் சட்டத்தின் தாக்கம் மிகுதியாக இருந்தது.  

"பொதுநலவாயம்" என்ற சொல்லை ஒரு மாநிலம் பயன்படுத்தும்போது எந்தவொரு அரசியல் நிலையையோ சட்டத் தொடர்பையோ குறிப்பிடுவதில்லை. இச்சொல்லைப் பயன்படுத்துவோருக்கும் பயன்படுத்தாத மாநிலங்களுக்கும் எந்தவொரு வேறுபாடும் இல்லை.  

மேற்கூறிய நான்கு மாநிலங்களைத் தவிர பிற மாநிலங்களும் சில நேரங்களில் தங்களைக் குறிப்பிட "பொதுநலவாயம்" என்ற சொல்லைப் பயன்படுத்துகின்றனர். காட்டாக, வெர்மான்ட், தனது அரசியலமைப்பில் மூன்று முறை "பொதுநலவாயம்" என்ற சொல்லை "அரசு" என்பதற்கு இணையாகப் பயன்படுத்தியுள்ளனர். இதேபோல, டெலவெயர் தனது 1776ஆம் ஆண்டு அரசியலமைப்பில் முதன்மையாக "மாநிலம்" என்றே குறிப்பிட்டாலும் அரசியலமைப்பின் ஒரு விதியில் "பொதுநலவாயம்" எனக் குறிப்பிட்டுள்ளது.  

இரண்டு ஐ.அ. ஆட்புலங்கள் பொதுநலவாயம் எனப் பெயரிடப்பட்டுள்ளன: புவேர்ட்டோ ரிக்கோ, வடக்கு மரியானா தீவுகள். மாநிலங்களல்லாத, அமெரிக்க இறையாண்மைக்குட்பட்ட பகுதிகளாக இருக்குமிடத்து இச்சொல் பயன்பாடு மூலம் இவை தாங்களே தீர்மானித்த அரசியலமைப்பின்படி தன்னாட்சி பெற்றவை எனவும் இவர்களது தன்னாட்சி உரிமையை ஐக்கிய அமெரிக்க சட்டமன்றம் ஒருதலையாக விலக்க முடியாதென்றும் அறிவிக்கப்படுகின்றது.  
## மேற்சான்றுகள்
# பெருநகர பாஸ்டன்



**பெருநகர பாஸ்டன்** (*Greater Boston*) நியூ இங்கிலாந்திலுள்ள ஓர் பெருநகர வலயமாகும்; இதில் பாஸ்டன் நகராட்சியும் சுற்றியுள்ள நகர்ப்புறங்களும் அடங்கியுள்ளன. இது ஐக்கிய அமெரிக்காவின் வடகிழக்கு பெருநகரங்களின் வடக்கு வளைவாக அமைந்துள்ளது. இந்த வலயத்தில் தென் கடலோர வலயமும் காட் முனையும் நீங்கலாக மாசச்சூசெட்சின் கிழக்கில் மூன்றில் ஒரு பங்கு அடங்கியுள்ளது. இது சில நேரங்களில் கூட்டு புள்ளியியல் பகுதியாக வரையறுக்கப்படுகின்றது; அப்போது நியூ ஹாம்சயரிலுள்ள மிகப் பெரிய நகரமான மான்செஸ்டர், பிராவிடென்ஸ் (றோட் தீவு தலைநகரம்), வொர்செஸ்டர் (நியூ இங்கிலாந்தின் பெரிய நகரம்) ஆகியனவும் சேர்க்கப்படுகின்றன. பெருநகர பாஸ்டனின் மாந்த நாகரிகத்திற்கான தாக்கமிக்க பங்களிப்பாக இந்த வலயத்திலுள்ள பல்கலைக்கழகங்களும் கல்லூரிகளும் மூலமான உயர்கல்வி, புத்தாக்கம், அறிவியல் அறிவு வழி, மற்றும் விளையாட்டுப் பண்பாடு உள்ளன.  

ஐக்கிய அமெரிக்காவின் பெருநகர புள்ளியியல் பகுதிகளில் மக்கள்தொகை அடிப்படையில் பெருநகர பாஸ்டன் பத்தாவது இடத்தில் உள்ளது; இந்த வலயத்தில், 2014 ஐ.அ. மக்கள்தொகை கணக்கெடுப்பு மதிப்பீட்டின்படி 4,732,161 மக்கள் வாழ்கின்றனர். அமெரிக்க கூட்டுப் புள்ளியியல் பகுதிகளில் ஆறாவது இடத்தில் உள்ளது; மக்கள் தொகை 8,099,575. அமெரிக்கப் பண்பாடு மற்றும் வரலாற்றில் குறிப்பிடத்தக்க ஆளுமைகளுக்கும் இடங்களுக்கும் இந்தப் பகுதி உரிமை கொண்டுள்ளது; குறிப்பாக அமெரிக்க இலக்கியம், அரசியல் மற்றும் அமெரிக்கப் புரட்சியில் பங்கேற்ற பல ஆளுமைகள் இந்த வலயத்தைச் சேர்ந்தவர்கள்.  

மிகவும் விரிவான வரையறுப்பில் இந்த வலயத்தில் மேய்னின் கடலோர கவுன்ட்டிகளும் கம்பர்லாந்து, யார்க் நகரங்களும் றோட் தீவு முழுமையான மாநிலமும் அடங்கும். பாஸ்டன் நகராட்சிக்குத் தொடர்ச்சியாக நகரிய, ஊரகப் பகுதிகளைக் கொண்டிராத நியூ இங்கிலாந்து மாநிலங்களாக கனெடிகட்டும் வெர்மான்ட்டும் உள்ளன.  

## மேற்சான்றுகள்
# செருமேனியம் நான்குபுளோரைடு


Ba(GeF<sub>6</sub>) → GeF<sub>4</sub> + BaF<sub>2</sub>  

## பண்புகள்

செருமேனியம் நான்குபுளோரைடு எளிதில் தீப்பற்றாமல் பூண்டு மணத்துடன் நன்றாக புகையக்கூடிய ஒரு வாயுவாகும். தண்ணீருடன் வினைபுரிந்து ஐதரோ புளோரிக் அமிலம் மற்றும் செருமேனியம் ஈராக்சைடு ஆகியனவற்றை உருவாக்குகிறது.1000 பாகை செல்சியசு வெப்பநிலைக்கு மேல் மூலக்கூற்றுச் சிதைவுறுதல் நிகழ்கிறது.  

## பயன்கள்

இருசிலேனுடன் செருமேனியம் நான்குபுளோரைடைச் சேர்த்து சிலிக்கந்செருமேனியம் (SiGe) சேர்மத்தை தொகுப்பு முறையில் தயாரிக்கலாம்  

செருமேனியம் நான்குபுளோரைடுடன் தூளாக்கப்பட்ட செருமேனியத்தைச் சேர்த்து 150-300 பாகை செல்சியசு வெப்பநிலைக்குச் சூடுபடுத்துவதால்  
செருமேனியம் இருபுளோரைடைத் தயாரிக்கமுடியும்.
# பென்சால் குளோரைடு



**பென்சால் குளோரைடு** *(Benzal chloride)* என்பது C<sub>6</sub>H<sub>5</sub>CHCl<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற இத்திரவம் கண்ணீர் புகை குண்டு போல கண்ணீர் வரவழைக்கும் தன்மை கொண்டதாகும். கரிமத் தொகுப்பு வினைகளில் ஒரு கட்டுறுப்பாக இது பயன்படுகிறது.  

## தயாரிப்பு மற்றும் பயன்கள்

பென்சைல் குளோரைடு (C6H5CH2Cl) மற்றும் அதைத் தொடர்ந்து பென்சைல் முக்குளோரைடு (C6H5CCl3) செயல்முறைகளுக்கு முன்நிகழ்வாக தொலுயீனை தனியுறுப்பு குளோரினேற்றம் செய்து பென்சால் குளோரைடு தயாரிக்கப்படுகிறது.  

: C<sub>6</sub>H<sub>5</sub>CH<sub>3</sub> + Cl<sub>2</sub> → C<sub>6</sub>H<sub>5</sub>CH<sub>2</sub>Cl + HCl  
: C<sub>6</sub>H<sub>5</sub>CH<sub>2</sub>Cl + Cl<sub>2</sub> → C<sub>6</sub>H<sub>5</sub>CHCl<sub>2</sub> + HCl  
: C<sub>6</sub>H<sub>5</sub>CHCl<sub>2</sub> + Cl<sub>2</sub> → C<sub>6</sub>H<sub>5</sub>CCl<sub>3</sub> + HCl  

குறிப்பாக பென்சைலிக் ஆலைடுகள் வலிமையான ஆல்க்கைலேற்றும் முகவர்கள் என்பதால் பென்சால் குளோரைடு ஒரு தீங்கு விளைவிக்கும் வேதிப்பொருளாகக் கருதப்படுகிறது.  

சோடியத்துடன் சேர்த்து பென்சால் குளோரைடைச் சேர்த்து சூடுபடுத்தினால் சிடைபீன் உருவாகிறது.  

பென்சால்டிகைடு தயாரிப்பதற்கான ஒரு முன்னோடியாகச் செயற்படுவதுதான் பென்சால் குளோரைடின் முக்கியமான தொழிற்சாலைப் பயனாகும். காரத்தின் முன்னிலையில் நிகழும் நீராற்பகுப்பால் இம்மாற்றம் நிகழ்கிறது.:  

: C<sub>6</sub>H<sub>5</sub>CHCl<sub>2</sub> + H<sub>2</sub>O → C<sub>6</sub>H<sub>5</sub>CHO + 2 HCl
# பொன்னடியான்


**பொன்னடியான்** (*Ponnadiyan*) என்பவர் தமிழ்க் கவிஞராவார். கவிஞர் பாரதிதாசனின் மாணவராகவும் உதவியாளராகவும் இருந்தவர். பாரதியார், பாரதிதாசன் ஆகிய இருவரையும் வழிகாட்டிகளாகக் கொண்டவர். "முல்லைச்சரம்" என்னும் இதழின் ஆசிரியர். பாரதிதாசன் தொடங்கிய தமிழ்க்கவிஞர் மன்றத்தை ஐம்பத்தைந்து ஆண்டுகளாக நடத்தி வருகிறார்  
- பாரதியார் விருது --2015இல் தமிழக அரசு வழங்கியது.

## திரைப்படப் பட்டியல்
1. 1988- ஒருவர் வாழும் ஆலயம்
1. 1988- சொல்ல துடிக்குது மனசு
1. 1989- ராஜாதி ராஜா
1. 1990- பாட்டுக்கு நான் அடிமை
1. 1991- என் ராசாவின் மனசிலே
1. 1992- சிங்கார வேலன்
1. 1993- மணிக்குயில்
1. 1993- அரண்மனைக்கிளி
1. 1994- அமைதிப்படை
1. 1995- எல்லாமே என் ராசாதான்
1. 1998- கும்பகோணம் கோபாலு
# புரோப்பைல் புரோபனோயேட்டு



**புரோபைல் புரோபனோயேட்டு** *(Propyl propanoate)* என்பது C<sub>6</sub>H<sub>12</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு எசுத்தர் ஆகும். இச்சேர்மம் புரோபைல் புரோப்பியோனேட்டு (propyl propionate) என்றும் அழைக்கப்படுகிறது. புரோபனால் மற்றும் புரோபனாயிக் அமிலம் ஆகியவை எசுத்தராக்கல் வினை மூலம் புரோபைல் புரோபனோயேட்டை உருவாக்குகின்றன. பல எசுத்தர்களைப் போல புரோபைல் புரோபனோயேட்டும் பழத்தின் நறுமணம் கொண்டதாக இருக்கிறது. அன்னாசிப்பழத்தின் வாசனை கொண்ட வேதிப்பொருள் எனவும் இச்சேர்மம் விவரிக்கப்படுகிறது. நறுமணமூட்டியாகவும் ஒரு கரைப்பானாகவும் இச்சேர்மத்தைப் பயன்படுத்துகிறார்கள். 20 பாகை செல்சியசு வெப்பநிலையில் இதனுடைய ஒளிவிலகல் எண் 1.393 ஆகும்.
# மீத்தைல் புரோப்பியோனேட்டு


## தயாரிப்பு

மெத்தனால் மற்றும் புரோபனாயிக் அமிலம் ஆகியவற்றை எசுத்தராக்கல் வினைக்கு உட்படுத்தி மெத்தில் புரோப்பியோனேட்டு தயாரிக்கப்படுகிறது. தொழிற்சாலைகளில் நிக்கல் கார்பனைல் முன்னிலையில் எத்திலீனுடன் கார்பன் மோனாக்சைடையும் மெத்தனாலையும் சேர்த்து வினைபுரியச் செய்து தயாரிக்கிறார்கள்.  

## பயன்கள்

செல்லுலோசு நைட்ரேட்டு மற்றும் அரக்கு முதலானவற்றை கரைக்க உதவும் கரைப்பானாக மெத்தில் புரோப்பியோனேட்டு பயன்படுத்தப்படுகிறது. சாயங்கள், மெருகுவண்ணங்கள் மற்றும் மெத்தில் மெத்தாகிரைலேட்டு போன்ற வேதிப்பொருட்கள் தயாரிப்பதற்குத் தேவையான மூலப்பொருளாகவும் இச்சேர்மம் பயன்படுகிறது
# காக்தோவிக் எண்குறிகள்


**காக்தோவிக்கு எண்குறிகள்** (*Kaktovik numerals*) அல்லது **காக்தோவிக்கு இனுப்பியாக்கு எண்குறிகள்** (*Kaktovik Iñupiaq numerals* என்பது அலாசுக்காவின் இனுப்பியாத் மொழியின் அடி-20 எண்குறிகள் ஆகும். **இனூத்** மொழி மற்ற எசுக்கிமோ மொழிகளைப் போலவும் கெல்டிக், மாயா மொழிகளைப் போலவும், அடிமானமாக 20 ஐப் பயன்படுத்தி, இருபதின்ம எண்குறி முறைமையைக் கடைப்பிடிக்கிறது. இனூத் எண்ணுதலில் மேலும் 5, 10, 15 ஆகிய துணை அடிமானங்களும் உண்டு. 20 ஐ அடிமானமாக்க் கொண்ட எண்குறிமுறைமையைக் குறிக்க அரபு எண்குறி முறைமை உதவாததால், காக்தோவிக் அலாசுக்கா மாணவர்கள் காக்தோவிக இனூபியாக் எண்குறி முறைமையை உருவாக்கினர்.  

இந்த எண்குறி முறைமை இனூத் மொழியில் எண்ணுதலுக்குப் புத்துயிர்ப்பு ஊட்டியது. பள்ளிகளில் முன்பிருந்த பதின்ம முறைக்கு மாற்றாக அமையலானது.  

இங்குள்ள படிமம் 0 முதல் 19 வரையான காக்தோவிக்கு எண்களைக் காட்டுகிறது. பெரிய எண்கள் இந்த சிறிய எண்களைக் கொண்டு இடஞ்சார் குறியீட்டில் காட்டபடுகிறது: இருபது என்ற எண் ஒன்று, சுழியம் (<big>𝋁𝋀</big>), என்றும் நாற்பது என்ற எண் இரண்டும் ஒரு சுழியமும் (<big>𝋂𝋀</big>), நானூறு எண் ஒன்றும் இரண்டு சுழியங்களாகவும் (<big>𝋁𝋀𝋀</big>), எண்ணூறு இரண்டும் இரண்டு சுழியங்களுமாகக் (<big>𝋂𝋀𝋀</big>) குறிக்கப்படுகின்றன.  

:{| class=wikitable  
|-  
|𝋀 ||𝋁 ||𝋂 ||𝋃 ||𝋄 ||𝋅 ||𝋆 ||𝋇 ||𝋈 ||𝋉 ||𝋊 ||𝋋 ||𝋌 ||𝋍 ||𝋎 ||𝋏 ||𝋐 ||𝋑 ||𝋒 ||𝋓  
|-  
|0||1||2||3||4||5||6||7||8||9||10||11||12||13||14||15||16||17||18||19  
|}  

சார்ந்த பேச்சு வடிவங்கள் பின்வருமாறு:  
| atausiq | malġuk | piŋasut | sisamat |  |
| --- | --- | --- | --- | --- |
| 5 | 6 | 7 | 8 | 9 |
| tallimat | itchaksrat | tallimat malġuk | tallimat piŋasut | quliŋuġutaiḷaq |
| 10 | 11 | 12 | 13 | 14 |
| qulit | qulit atausiq | qulit malġuk | qulit piŋasut | akimiaġutaiḷaq |
| 15 | 16 | 17 | 18 | 19 |
| akimiaq | akimiaq atausiq | akimiaq malġuk | akimiaq piŋasut | iñuiññaŋŋutaiḷaq |
| 20 |  |  |  |  |
| iñuiññaq | } |  |  |  |
(பத்தில் இருந்து கழித்து 9 உருவாக்கப்படுவது போலவே 20 எனும் *iñuiññaq* இலிருந்து கழித்து 19 உருவாக்கப்படுகிறது. காண்க, இனுபியாத் மொழி.)  

கிரீன்லாந்தின் இனூத் மொழியில்:  
| Ataaseq | Marluk | Pingasut | Sisamat | Tallimat | Arfinillit | Arfineq-marluk | Arfineq-pingasut |
| --- | --- | --- | --- | --- | --- | --- | --- |
| 9 | 10 | 11 | 12 | 13 | 14 | 15 | 16 |
| Qulaaluat, Qulingiluat,
Arfineq-sisamat | Qulit | Isikkanillit,
Aqqanillit | Isikkaneq-marluk,
Aqqaneq-marluk | } |  |  |  |
(கிரின்லாந்து வட்டாரத்தைப் பொறுத்து எண்கள் மாறும். மேலும் குரல்உரப்பு மாற்றத்தைப் பொறுத்து எண்களும் மாறும். )  

## ஒருங்குறி

| &nbsp; | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| U+1D2Cx | &#x1D2C0; | &#x1D2C1; | &#x1D2C2; | &#x1D2C3; | &#x1D2C4; | &#x1D2C5; | &#x1D2C6; | &#x1D2C7; | &#x1D2C8; | &#x1D2C9; | &#x1D2CA; | &#x1D2CB; | &#x1D2CC; | &#x1D2CD; | &#x1D2CE; | &#x1D2CF; |
| U+1D2Dx | &#x1D2D0; | &#x1D2D1; | &#x1D2D2; | &#x1D2D3; | } |  |  |  |  |  |  |  |  |  |  |  |

## வெளி இணைப்பு

- இலவச காக்டோவிக் எழுத்துரு, பார்ட்லியை அடிப்படையாகக் கொண்டது (1997)
# வார்ப்புரு:Infobox wildfire

<includeonly>  

| label4 = மொத்தத் தீ  
| data4 = }  

| label5 = மொத்த பரப்பு  
| data5 = }  

| label6 = மதிப்பு  
| data6 = }  

| label7 = நாள்(கள்)  
| data7 = } }}  

| label8 = எரிந்தப் பரப்பு  
| data8 = }}  

| label9 = காரணம்  
| data9 = }}  

| label10 = நிலப் பயன்பாடு  
| data10 = }  

| label11 = கட்டிடங்கள்  
அழிவு  
| data11 = }}  

| label12 = காயங்கள்  
| data12 = }  

| label13 = உயிரிழப்புகள்  
| data13 = }  

| label14 = குற்றமிழைத்தவர்(கள்)  
| data14 = }  

| label15 = நோக்கம்  
| data15 = }  

| below =  
}}</includeonly><noinclude>  
</noinclude>
# 2016 மெக்மர்ரி கோட்டை காட்டுத்தீ



**மெக்மர்ரி கோட்டை காட்டுத்தீ** (*Fort McMurray wildfire* ) மே&nbsp;1, 2016இல் கனடாவின் ஆல்பர்ட்டா மாகாணத்தில் *உட் பஃபல்லோ வலய நகராட்சிப் பகுதியில்* மெக்மர்ரி கோட்டை நகரியச் சேவைப் பகுதியின் தென்மேற்கே ஏற்பட்ட காட்டுத்தீ ஆகும். இதில் 1,600க்கும் மேற்பட்ட வீடுகள் நாசமாயின. இதன் காரணமாக ஆல்பெர்ட்டாவின் வரலாற்றிலேயே மிகப்பெரும் குடிப்பெயர்வாக மக்கள் பாதிக்கப்பட்ட பகுதிகளிலிருந்து வெளியேற்றப்பட்டு வருகின்றனர்.  

## மேற்சான்றுகள்
# மெக்மர்ரி கோட்டை



**மெக்மர்ரி கோட்டை** (*Fort McMurray*) கனடாவின் ஆல்பர்ட்டா மாகாணத்தில் உட் பஃபல்லோ வட்டார நகராட்சியில் உள்ள நகரிய சேவை பகுதியாகும். இது ஆல்பெர்ட்டாவின் வடகிழக்கில் அதபசக்கா எண்ணெய் மணல்களின் நடுவே சுற்றிலும் தைகா சூழ்ந்துள்ள பகுதியில் உள்ளது. கனடாவின் எண்ணெய்வள தொழில்துறை முன்னேற்றத்தில் முதன்மை பங்காற்றியுள்ளது. 2016ஆம் ஆண்டு மே மாதம் ஏற்பட்ட தீவிரமான காட்டுத்தீயில் பல வீடுகள் நாசமாயின; குடிமக்கள் வெளியேற்றப்பட்டனர்.  

முன்னதாக ஓர் நகரமாக இருந்த மெக்மர்ரி கோட்டை, ஏப்ரல் 1, 1995இல் மாவட்டம் 143 இணைக்கப்பட்டு நகரிய சேவைப் பகுதியானது.இது 1947க்கும் 1962க்கும் இடையே *மெக்மர்ரி* என்றே குறிப்பிடப்பட்டு வந்தது.  
## மேற்சான்றுகள்
# மாயர் எண் முறைமை


**மாயர் எண்குறி முறைமை** *(Maya numeral system)* என்பது முற்கொலம்பிய மாயர் நாகரிகத்தில் பயன்படுத்தப்பட்ட இருபதின்ம எண்குறி முறைமை ஆகும்.  

இந்த **எண்குறிகள் ** மூன்று குறியீடுகளால் ஆனவை; சுழி எண் (கூடு வடிவம், மிஅக மேற்பகுதியில் அமைந்த கூட்டு முகடு . என் ஒன்று புள்ளி ஆகும். எண் ஐந்து ஒரு கிடைக்கோடு ஆகும். எடுத்துகாட்டாக, பதின்மூன்று கிடை வரிசையில் மூன்று புள்ளிகளும் மேலே ஒன்றின் மேலொன்றாக அடுக்கப்பட்ட இரண்டு கிடைக்கோடுகளாலும் குரிக்கப்படுகிறது.  

## 19 ஐவிட பெரிய எண்கள்
**1கள்**

| 33 | 429 | 5125 | } |
| --- | --- | --- | --- |

19 க்குப் பின் வரும் எண்க:ள் 20 இன் அடுக்கால் குத்துநிலையில் எழுதப்படும். எடுத்துகாட்டாக, முப்பத்து மூன்று மூன்று புள்ளிகளுக்கு மேலுள்ள ஒரு புள்ளியாலும் மேலும் இவை அனைத்தும் இருகோடுகளுக்கு மேலாகவும் இருக்கும். இவற்றில் முதல் புள்ளி இருபதை அல்லது "1×20" ஐக் குறிக்கும் இது மூன்று புள்ளிகளோடும் இரு கோடுகளோடும் அல்லது பதின்மூன்றுடன் கூட்டப்படும். எனவே, (1×20) + 13 = 33. 20<sup>2</sup> அல்லது 400 அடைந்ததும், (20<sup>3</sup> அல்லது 8000 எனும் மற்றொரு வரிசை தொடங்கும். பின்னர் 20<sup>4</sup> அல்லது 160,000 வ்ர, இப்படியே தொடரும்). எனவே 429 என்ற எண் ஒரு புள்ளியாலும் அதற்கு ஒரு புள்ளியும் அதற்கு மேல் நான்கு புள்லிகளும் ஒருகோடும் அமையும். எனவே (1×20<sup>2</sup>) + (1×20<sup>1</sup>) + 9 = 429. இந்த எண்குறி முறைமையின் இருபதின்ம அடுக்கு அரபு எண்குறி முறைமையைச் சார்ந்த பதின்ம அடுக்கைப் போன்றதே.  

கோடு, புள்ளி மட்டுமன்றி, மாயர் எண்குறிகளில் முக வடிவக் கீறலோ படமோ பயன்படுவதுண்டு.முக வடிவக் கீறல் அந்த எண்ணுக்குரிய தெய்வத்தைக் குறிக்கும். முக வடிவக் கீறல் வகை எண் அருகலாகவே பயன்படுகிறது. இது மிக விரிவான நினைவுச் சின்னப் பொறிப்புகளில் மட்டுமே அமையும்.  

கூட்டலும் கழித்தலும்:  
20 ஐவிடச் சிறிய எண்களைக் கூட்டுவதும் கழிப்பதும் மாயர் எண்குறிகளில் செய்வது மிக எளியதாகும்.  
கூட்டல் ஒவ்வொரு மட்டத்திலும் உள்ல எண்குறிகளைக் கூட்டி செய்யப்படுகிறது:  

கூட்டும்போது ஐந்துக்கும் மேற்பட்ட புள்ளிகள் அமைந்தால், ஐந்து புள்ளிகளை நீக்கிவிட்டு மேலே ஒரு கோடு பதிலியாகப் போடப்படும். ஐந்துக்கும் மேற்பட்ட கோடுகள் அமைந்தால் ஐந்து கொடுகளை நீக்கிவிட்டு பதிலியாக மேலே அடுத்த வரிசையில் ஒரு புள்ளி இடப்படும்.  

இப்படியே கழித்தலில்,கழிபடு எண் குறியீடுகளில் இருந்து கழிப்பெண் குறியீட்டுக் கூறுகளை நீக்கவேண்டும்:  

கழிபடு எண்ணில் போதுமான புள்ளிகள் இல்லாவிட்டால், அதன் மேல் வரிசையின் ஒருகோடு ஐந்து புள்ளிகளால் பதிலிடப்படும். போதுமான கோடுகள் இல்லாவிட்டால் அதன் மேல் வரிசையின் ஒரு புள்ளி நீக்கப்பட்டு ஐந்து கோடுகளால் பதிலிடப்படும்.  

## சுழி

## கால அட்டவணையில்
# கணவாய்


**கணவாய்** (Mountain pass) என்பது மலைத்தொடரின் ஊடாகவோ மலை முகடுகளின் மேலாகவோ செல்லும் பாதை ஆகும். உலகின் பெரும்பாலான மலைத்தொடர்கள் போக்குவரத்துக்குப் பெருஞ்சிக்கலாக இருப்பதால், பதியப்பட்ட வரலாற்றுக்கு முன்பிருந்தே கூட வணிகம், போர், இடம்பெயர்வில் கணவாய்களின் பங்கு இன்றியமையாதது ஆகும். உயரம் குறைவான இடங்களில், இவற்றைக் குன்றுக் கணவாய்கள் என்று அழைப்பர். இந்திய, திபெத்து எல்லையில் இமய மலை<nowiki/>யில் அமைந்துள்ள மணா கணவாய் உலகின் உயரமான கணவாயாகக் கருதப்படுகிறது.  

இந்தியாவின் வரலாற்றை மாற்றி அமைத்ததில் ஆப்கானித்தானையும் பாகிஸ்தானையும் இணைக்கும் கைபர் கணவாய் மற்றும் போலான் கணவாய்களுக்கு பெரும் பங்கு உண்டு.
# பரத கண்டம்

காலத்திய பரத கண்ட நாடுகள்]]  

**பரத கண்டம்** ( or *Bharata Ksetra*) எனும் சொல் இந்திய துணைக்கண்டத்தை குறிப்பிட வேதங்கள், இராமாயணம், மகாபாரதம் மற்றும் புராணங்களில் உள்ளிட்ட இந்து நூல்களில் பயன்படுத்தப்படும் ஒரு சொல் எனப்படுகிறது. பரத கண்டம் என்பது இந்திய துணைக்கண்டத்தைக் குறிப்பிடும் சொல் அல்ல அது கங்கைச் சமவெளியைக் குறிக்க மட்டுமே பயன்படுத்தப்பட்ட சொல் என்ற கருத்தும் உள்ளது.  
இந்தியக் குடியரசை **பாரத்** (பரத கண்டம்) என இந்தி மொழியில் அதிகாரப்பூர்வமாக அழைக்கப்படுவது, துஷ்யந்தன்–சகுந்தலை இணையரின் மகன் பரதன் பெயரில்தான் என்று கூறுவோரும், பரதப் பழங்குடியினர் ஆண்ட நிலப்பரப்பைக் குறிப்பதும் என்று குறிப்பிடுவோரும் உள்ளனர். மேலும் பரதன் ஒரு வரலாற்று மன்னன் அல்லன். அதற்கு மாறாக மகாபாரதம் என்னும் இதிகாசக் கதையின் ஒரு பாத்திரமே ஆவான். பரதன் 27000 ஆண்டுகள் தன் நாட்டை ஆண்டான் என்றும், இந்தப் புவியில் அமைந்திருந்த எல்லா நாடுகளையும் தோற்கடித்துக் கைப்பற்றினான் என்பது போன்ற, கட்டுக்கதைகளால் வடிவமைக்கப்பட்ட கதாபாத்திரமாக பரதன் உள்ளான்.  

### வட பரத கண்ட நாடுகள்

1. குரு நாடு
1. பாஞ்சாலம்
1. வத்ச நாடு
1. மத்சய நாடு

### வடமத்திய பரத கண்ட நாடுகள்

1. கோசல நாடு
1. காசி நாடு
1. விதேகம்
1. மல்ல நாடு
1. வஜ்ஜி நாடு

### வடமேற்கு பரத கண்ட நாடுகள்

1. மத்திர நாடு
1. உத்தர மத்ர நாடு
1. திரிகர்த்த நாடு
1. சால்வ நாடு
1. சிந்து நாடு
1. சௌவீர நாடு
1. சிவி நாடு
1. கேகய நாடு
1. காந்தார நாடு
1. யௌதேய நாடு
1. காஷ்மீர நாடு
1. மத்திர நாடு
1. காஷா நாடு
1. தசார்ன நாடு

### மேற்கு பரத கண்ட நாடுகள்

1. சரஸ்வதா நாடு
1. சிந்து நாடு
1. ஆபீர நாடு
1. சூரசேனம்
1. துவாரகை
1. ஆனர்த்த நாடு
1. சௌராட்டிர நாடு
1. சூர்பரக நாடு
1. நிசாத நாடு
1. கரூசக நாடு
1. சூர்பரக நாடு
1. சேதி நாடு
1. குந்தி நாடு
1. கோப நாடு
1. ஹேஹேய நாடு
1. சால்வ நாடு
1. சூத்திர நாடு
1. பாரத நாடு

### மத்திய பரத கண்ட நாடுகள்

1. தெற்கு கோசலம்
1. சேதி நாடு
1. அவந்தி நாடு
1. விதர்ப்ப நாடு
1. நிசாத நாடு
1. அஸ்மக நாடு
1. தண்டக நாடு

### கிழக்கு பரத கண்ட நாடுகள்

1. மகத நாடு
1. கீகட நாடு
1. அங்க நாடு
1. பிராக்ஜோதிச நாடு
1. சோனித நாடு
1. கலிங்க நாடு
1. வங்க நாடு
1. பௌண்டர நாடு
1. சுக்மா நாடு
1. உத்கல நாடு
1. ஒட்டர நாடு
1. சிம்மதேசம்
1. புலிந்த நாடு

### தெற்கு பரத கண்ட நாடுகள்

1. ஆந்திர நாடு
1. கர்னாடகதேசம்
1. கிட்கிந்தை
1. கோமந்தக நாடு
1. துளு நாடு
1. மகிஷ நாடு
1. சோழ நாடு
1. பாண்டிய நாடு
1. சேர நாடு
1. சத்தியபுத்திர நாடுகள்
1. ஆய் நாடு
1. மூசிக நாடு
1. காஞ்சி நாடு

## பரத கண்டத்தின் அண்டை நாடுகள்

### வடமேற்கில்

1. காம்போச நாடு
1. பரம காம்போஜ நாடு
1. தராதரர்கள்
1. பகலவர்கள்
1. துஷாரர்கள்
1. ஹர ஹூண நாடு
1. ஹூண தேசம்
1. ஹூனப் பேரரசு
1. பாக்லீக நாடு
1. உத்தர குரு
1. யவன நாடு
1. கச நாடு
1. சக நாடு
1. மிலேச்சர்கள்
1. பரத நாடு

### தெற்கில்

1. இலங்கை இராச்சியம்
1. சிங்கள நாடு

### வடகிழக்கில்

1. சீனர்கள்

### வடக்கு இமயமலை நாடுகள்

1. கிராத நாடு
1. இமயமலை நாடு
1. பர்வத நாடு
1. நேபா நாடு
1. பரத நாடு
1. கிண்ணர நாடு
1. கிம்புருட நாடு
1. யட்ச நாடு
1. ரிசக நாடு
# எண்ணெய் மணல்

, கனடாவில் உள்ள அதபசக்கா எண்ணெய் மணல்கள் - இங்கு அசுபால்ட்டு மிகுந்த அளவில் கிடைக்கின்றது; இதனை செயற்கை பாறை எண்ணெயாக மேம்படுத்தலாம்.]]  
கலிபோர்னியாவிலிருந்து கரியெண்ணெய் மணற்பாறை]]  

**எண்ணெய் மணல்கள்** (*Oil sands*), **கரியெண்ணெய் மணல்கள்** (*tar sands*), அல்லது தொழில்முறையாக, **நிலக்கீல் மணல்கள்** (*bituminous sands*) என்பன வழக்கத்திற்கு மாறான பாறைநெய் வைப்புக்களாகும்.  

எண்ணெய் மணல்கள் உதிரி மணல்களாகவோ பகுதியும் கெட்டியான மணற்பாறையாகவோ இருக்கலாம்; இயற்கையான மணல், களிமண், நீர் கலவையுடன் மிகவும் பிசுக்குமை வாய்ந்த, கெட்டியான (தொழில்முறையாக அசுபால்ட்டு என்றும் சொல்வழக்கில் தார் என்றும் குறிப்பிடப்படும்) பாறை எண்ணெய் நிறைசெறிவாக கொண்டிருக்கும். இயற்கை நிலக்கீல் வைப்புக்கள் பல நாடுகளில் கண்டறியப்பட்டுள்ளன; குறிப்பாக கனடாவில் மிகுந்த அளவில் காணப்படுகின்றன. மேலும் பெரும் வைப்புகள் கசக்ஸ்தான், உருசியாவில் கண்டறியப்பட்டுள்ளன. உலகளவில் எண்ணெய் வைப்பின் மதிப்பீடு கூடுதலாகும்; இந்த மதிப்பீடுகளில் இன்னமும் கண்டறியப்படாத வைப்புக்களும் அடங்கும். உறுதி செய்யப்பட்ட நிலக்கீல் வைப்புக்கள் ஏறத்தாழ 100 பில்லியன் கொள்கலன்களாகவும் மொத்த இயற்கை நிலக்கீல் வைப்புக்கள் ஆகவும் உலகளவில் மதிப்பிடப்படுகின்றது; இவற்றில் , அல்லது 70.8%, கனடாவின் ஆல்பெர்ட்டாவில் உள்ளது.  

## மேற்சான்றுகள்
# தேப்ரா ஆன் பிசுசெர்


**டேப்ரா ஆன் பிசுசெர்** *(Debra Ann Fischer)* யேல் பல்கலைக்கழக வானியல் பேராசிரியர் ஆவார். இவர் புறக்கோள் ஆய்வாளரும் கண்டுபிடிப்பாளரும் ஆவார். இவர் முதல் பல கோல் அமைப்பைக் கண்டறிந்த குழுவில் ஒருவர்.  

## ஆய்வும் பணியும்

இவர் குறு விண்மீன்களைப் பற்றியும் அருகாமைப் பால்வெளியில் உள்ள புறக்கோள்கள் உட்பட்ட குறைபொருண்மை உடுக்கணப் பொருள்களைப் பற்றியும் பலரோடு இணைந்து 100 க்கும் மேற்பட்ட ஆய்வுக் கட்டுரைகளை ந்ழுதியுள்ளார். இவர் N2K கூட்டு நிறுவனப் புறக்கோள்களுக்கான முதன்மை ஆய்வாலர் ஆவார். கோஎஃப்ரி மார்சியின் தலைமையில் அமைந்த புறவெளிக் கோள்தேட்டக் குழுவில் ஓர் உறுப்பினர் ஆவார். She was the primary investigator for Chiron, the CTIO High Resolution Spectrometer. இவர் புறவெளிக் கோள்களைத் தேட உதவும் அடுத்த தலைமுரைகண்ணாடியிழை டாப்ளர் தேட்டக் கருவியைப் புறவெளிக் கோள்தேட்டக் கழகத்துக்காக வடிவமைத்தார்.  

## கல்வி
இவர் அயோவா பல்கலைக்கழகத்தில் 1975 இல் பட்டம் பெற்றார், மேலும் மூதறிவியல் பட்டத்தை சான் ஃபிரான்சிசுகோ பல்கலைக்கழகத்தில் 1992 இல் பெற்றுள்ளார். இவர் 1998 இல் தன் முனைவர் பட்டத்தை கலிபோர்னியா பல்கலைக்கழகத்தில் 1998 இல் பெற்றுள்ளார்.
# திபாங் ஆறு

**திபாங் ஆறு** *(Dibang River)* என்பது இந்தியாவின் வடகிழக்கு மாநிலங்களான அருணாசல பிரதேசம் மற்றும் அசாம் மாநிலங்களில் பாயும் பிரம்மபுத்திரா நதியின் ஒரு கிளை ஆறு ஆகும்.  

## ஆற்றின் போக்கு

அருணாசலப் பிரதேசத்தில் உள்ள திபாங் பள்ளத்தாக்கு மாவட்டத்தில் இருக்கும் இந்தோ-சீன எல்லையில் உள்ள கேயா கணவாய்க்கு அருகில் திபாங் ஆறு உற்பத்தி ஆகிறது. அருணாசலப் பிரதேசத்திற்குள் உள்ள ஆற்றின் வடிகால் பகுதியில் திபாங் பள்ளத்தாக்கு மற்றும் கீழ் திபாங் பள்ளத்தாக்கு மாவட்டங்கள் உள்ளடங்கியுள்ளன. மிசுமி குன்றுகளில் இருந்து இறங்கிவரும் திபாங் ஆறு நிசாம்காட்டுக்கு அருகில் சமவெளிக்குள் நுழைகிறது. நிசாம்காட் மற்றும் சாதியா இடையே திபாங் ஆற்றின் பாதை ஒரு செங்குத்தான சாய்வாக உள்ளது. இக்கால்வாய் 4 முதல் 9 கிலோமீட்டர் வரையிலான அகலம் கொண்ட பின்னல் கால்வாய் அமைப்பியல் தோற்றத்தை அளிக்கிறது. திபாங் ஆறு அடிக்கடி தன் போக்கை மாற்றிக் கொள்வதால், கரையோரப் பகுதிகளில் உள்ள விவசாய நிலங்கள் மற்றும் காடுகளில் வெள்ளப் பெருக்கு ஏற்பட்டு அழிவை ஏற்படுத்துகிறது. அசாமிய நகரமான சாதியாவுக்கு அருகில், திப்ரு-சைக்கோவா சரணாலயத்திற்கு வடக்கில், 195 கிலோமீட்டர் நீளமுள்ள திபாங் ஆறு உலோகித் ஆற்றுடன் கலக்கிறது.  

## கிளை ஆறுகள்

மதுன், தாங்கோன், திரை, இலிதுன் மற்றும் எம்ரா ஆகியன திபாங் ஆற்றின் பிரதானமான கிளை ஆறுகளாகும். மேலும் திபாங் ஆறு தன் பயணத்தில் ஏய்ரி பாணி, இலு பாணி, இமு பாணி, ஆகி, ஆச்சுபாணி, எப்பிபாணி மற்றும் தியோபாணி ஆகிய பல கிளை நதிகளுடன் இணைகிறது. பெரும்பாலான இக்கிளை ஆறுகள் குன்றின் மேற்பகுதியில் திபாங் ஆற்றுடன் கலப்பதால் அகலமான விசிறிவடிவ மீன்பிடிப்புப் பகுதியை உருவாக்குகின்றன.
# ஜில் டார்ட்டர்


**ஜில் கார்னெல் டார்ட்டர்** *(Jill Cornell Tarter)* (பிறப்பு: ஜனவரி 16, 1944) ஓர் அமெரிக்க வானியலாளர், சேதி ஆய்வு நிறுவனத்தின் மேனாள் இயக்குநர், சேதியின் பெர்னார்டு எம். ஆலிவர் கட்டில் பேராசிரியர். வானியலாளர்..  

## கல்வி
இவர் கார்னெல் பல்கலைக்கழகத்தில் பொறியியல் இயற்பியலில் இளவல் பட்டம் பயின்றார். ப்ர்க்கெலி கலிபோர்னியா பல்கலைக்கழகத்தில் இவர் வானியலில் முதுநிலை, முனைவர் பட்டங்களைப் பெற்றார். இவர் புறவெளி உயிரினத் தேட்டத்தில் 35 ஆண்டுகள் பணிபுரிந்து விட்டு, 2012 இல் ஓய்வு பெற்றார். > இவர் CuriosityStreamஅறிவுரைக் குழுவின் உறுப்பினராவார்.  

## தகைமையும் விருதுகளும்

இவரின் வான் உயிரியல் ஆய்வும் பெண் அறிவிய்லாளராகப் பெற்ற வெற்றிகளும்தகைமைகளும் இவருக்குப் பல அறிவியல் நிறுவனங்களில் இருந்து பல விருதுகளை ஈட்டித் தந்தன.  
- இவர் 1989 இல் வான், வின்வெளியியலில் ஒரு பெண் அறிவியலாளராகப் பெற்ற வாழ்நாள் வெற்றிக்காக விருது பெற்றார்.
- நாசாவில் இருந்து பொதுச்செவைக்காக இருமுமுறை விருதுகல் பெற்றுள்ளார்.
- இவர் 2002 இல் அமெரிக்க அறிவியல் மேம்பாட்டுக் கழகத்தின் அய்வுறுப்பினராகத் தேர்வு செய்யப்பட்டார். மேலும் 2003 இல் கலிபோர்னியா அறிவியல் கல்விக்கழகத்தின் உறுப்பினர் ஆனார்.
- இவர் 2003 இல் விண்வெளி அறிவியல் விருதாக, ஆல்டர் கோளரங்க விருதைப் பெற்றார்.
- இவர் 2001 இல் டேல்லூரைடு தொழில்நுட்ப விழா விருதைப் பெற்றார்.
- இவர் 2004 இல் உலகின் 100 அரிய தாக்கம் விளைவித்த அறிஞர்களில் ஒருவராக டைம் (Time) இதழால் பாராட்டப்பட்டுள்ளார்..
- இவர் 2005 இல் மக்கள் அறிவியல் பரப்பலுக்காக, கார்ல் சாகனின் அறிவியல் பரப்புரைக்கான வியன்விழா விருதைப் பெற்றுள்ளார்.
- இவர் 2009 இல் TED பரிசைப் பெற்றார்.
- ஐயுறவு வாத உசாவல் குழுவின் ஆய்வுறுப்பினராகத் தேர்வு செய்யப்பட்டார்.

## மக்கள் பண்பாட்டில்
டார்ட்டரின் வானியல் பணிகள் கார்ல் சாகனின் *Contact* புதினத்தில் பதிவாகியுள்ளன. திரைப்படத்தில் எல்லி ஆரோவே என்ற கிளர்ச்சியாளர் பாத்திரமாக ஜோடு ஃபாசுட்டர் நடித்தார். இந்த நடிகையுடன் டார்ட்டர் சில மாதங்கள் படம் எடுக்கும் முன்பும் பின்பும் பேசியுள்ளார். ஆரோவே எனும் பாத்திரம் டார்ட்டரின் பணியைச் சார்ந்தே உருவாக்கப்பட்டுள்ளது. இவர் ஜான் போசுவெல்லின் அறிவியல் பண்னிசை அல்லது நடைமுறையின் கவிதை (அறிவியலூக்கான பண்) எனும் இசை காணொளிப்படத்திலும் வருகிறார்.  

On October 20, 2006, Tarter appeared on the [[Point of Inquiry podcast to discuss the question: "நாம் தனித்துள்ளோமா?" எனும் கேள்விக்கான விவாதம் பற்றிய காணொளிப்படத்தில்2006 அக்தோபர் 20 இல் டார்ட்டர் தோன்றி, "நாம் தனித்துள்ளோமா? என்ற கேள்விக்கான விடையை அறிந்தால்தான் நாம் மாந்தராக எப்படி இருப்பது என்பது பற்றிய மாறுபட்ட கண்ணோட்டத்துக்கு வர நேரிடும்." எனக் கூறுகிறார்.  

அமெரிக்க நாட்டுப் பேராயத்தில் 2013 மே மாதத்தில் அமெரிக்க அறிவியல் விருதாளர் சட்டம், 2013 கொண்டுவரப்பட்டது. அப்போது ஒரு உய்ய உரையாளர் சட்டம் நிறைவேறினால், இதற்கு ஏற்ற அறிவியல் விருதாளராக டார்ட்டரைப் பரிந்துரைத்துள்லார்.
# எத்தில் பால்மிடேட்டு



**எத்தில் பால்மிடேட்டு** *(Ethyl palmitate)* என்பது C<sub>18</sub>H<sub>36</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு எசுத்தர் ஆகும். நிறமற்ற திண்மமான இச்சேர்மம் மெழுகு போன்ற வாசனையைக் கொண்டுள்ளது. பால்மிடிக் அமிலத்தினுடைய எத்தில் எசுத்தரே எத்தில் பால்மிடேட்டு என்று வேதியியல் முறை விவரிக்கிறது.  

முடி மற்றும் தோல் ஆகியனவற்றைப் பதனப்படுத்தும் முகவராக எத்தில் பால்மிடேட்டு பயன்படுத்தப்படுகிறது.
# மெத்தில் சயனோபார்மேட்டு



**மெத்தில் சயனோபார்மேட்டு** *(Methyl cyanoformate)* என்பது CH<sub>3</sub>OC(O)CN என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். கரிம வேதியியல் தொகுப்பு வினைகளில் ஒரு வினைப்பொருளாக இச்சேர்மம் பயன்படுத்தப்படுகிறது. இவ்வினையில் மெத்தாக்சிகார்பனைல் குழுவிற்கு உரிய ஒரு மூலமாக மெத்தில் சயனோபார்மேட்டு செயல்படுகிறது. இக்குழுவமைவுச் செயல்முறையில் இது மேண்டர்சின் வினைப்பொருள் என்ற பெயரால் அழைக்கப்படுகிறது.  

பேரழிவின் போது பயன்படுத்தப்படும் சிக்ளோன் பி என்ற செருமேனிய வாயுப் பூச்சிக்கொல்லி மருந்து தயாரிப்பில் முன்னோடியாக விளங்கும் சிக்ளோன் ஏ எனப்படும் பூச்சிக்கொல்லி மருந்தின் ஒரு பகுதிப்பொருளாக மெத்தில் சயனோபார்மேட்டு இருப்பதால் இதுவொரு தீங்கிழைக்கும் வேதிப்பொருளாகவே அறியப்படுகிறது.
# ஹேஹேய நாடு

ஹேஹேய நாடு]]  
**ஹேஹேய நாடு** (Heheya Kingdom) என்பது தற்கால மத்தியப் பிரதேசத்தில் பாயும் நர்மதை ஆற்றாங்கரையில் அமைந்த மகிழ்மதி நகரத்தை தலைநகராகக் கொண்டு மத்திய மற்றும் மேற்கு இந்தியாவை பண்டைய சந்திர குல சத்திரிய மன்னர்கள் ஆண்ட நாடாகும். ஹேஹேய நாட்டை ஆண்ட மன்னர்களுள் புகழ் பெற்றவர் இராவணனை போரில் வென்ற கார்த்தவீரிய அருச்சுனன் ஆவார். பரத கண்டத்து நாடுகளில் ஒன்றாக ஹேஹேய நாடு குறிக்கப்பட்டுள்ளது.  

இதிகாச, புராணக் கதைகளின் படி கோடாரியை ஆயுதமாகக் கொண்ட போர்க்குணம் படைத்த அந்தணரான பரசுராமரின் கோபத்தால் கார்த்தவீரிய அருச்சுனன் கொல்லப்பட்டதால், ஹேஹேய நாடு வீழ்ச்சி கண்டது.  

## மகாபாரதக் குறிப்புகள்
இராமனின் முன்னோரான, அயோத்தியை தலைநகராகக் கொண்டு கோசல நாட்டை ஆண்ட இச்வாகு குலத்து சத்திரிய மன்னர் சகரன், வதச நாட்டின் ஹேஹேயர்களையும், தாலஜங்கர்களையும் வென்றான் என்பதை மகாபாரதம் (3-106) மூலம் அறிய முடிகிறது.  

### வத்ச நாட்டு ஹேஹேயர்கள்
மகாபாரதக் குறிப்புகளின்படி ( 13,30) வத்ச நாட்டின் ஹேஹேயர்கள் விராத்திய சத்திரிய குலத்தவர் என்றும்; காசி நாட்டை வென்றவர்கள் என்றும்; பின்னர் வந்த காசி நாட்டு மன்னன் பிரதார்த்தனால், ஹேஹேயர்கள் வத்ச நாட்டிலிருந்து துரத்தி அடிக்கப்பட்டார்கள் என்றும் அறிய முடிகிறது.
# இச்வாகு



**இச்வாகு** (Ikshvaku) (சமஸ்கிருதம்: इक्ष्वाकु)  
இந்து தொன்மவியலின் அடிப்படையில் **வைவஷ்த மனு** என்பவர் சூரியனின் மகனாவார். இவரே, முதல் மனிதனாகவும் அறியப்பெறுகிறார். இவருடைய மகனான இச்வாகுவின் வழித்தோன்றல்கள் சூரிய குலத்தினர் என்று அறியப்படுகிறது.  

இராமாயணம் எனும் இதிகாசத்தில் இராமனின் முன்னோர்களுக்கு மூத்தவரான இச்வாகு மன்னரைக் குறித்த செய்திகள் உள்ளது.  

இச்வாகு மன்னர் அயோத்தியை தலைநகராகக் கொண்டு கோசல நாட்டை ஆண்டவர்.  
இச்வாகு மன்னரின் வழித்தோன்றல்களில் மிகவும் புகழ்பெற்றவர்கள் திரிசங்கு, அரிச்சந்திரன், பகீரதன், தசரதன், இராமர், லவன் மற்றும் குசன் ஆவர்.
# கோண்டு ஓவியக்கலை



**கோண்டு ஓவியக்கலை** என்பது இந்தியாவின் பெரும் மக்கள் தொகை கொண்ட திராவிட இனப் பழங்குடி மக்களான கோண்டு மக்களின் ஓவியக்கலையாகும். இந்த மக்கள் வட இந்தியாவின கிழக்கு மகாராட்டிரம், மத்தியப் பிரதேசம், சத்தீஸ்கர், ஆந்திரப் பிரதேசம்,தெலுங்கானா ஒடிசா ஆகிய மாநிலங்களில் பரவலாக வாழ்ந்து வருகிறார்கள். ஒரு காலத்தில் கோண்டு மக்களின் ஆளுகைக்கு உட்பட்ட இந்தப் பகுதி **கோண்ட்வானா நாடு** என அழைக்கப்பட்டது.  

கோண்டு ஓவியம் நூற்றுக்கணக்கான ஆண்டுகள் பழமையானது. கோண்டு இனமக்கள் காற்கால மக்களாக குகைகளில் வாழ்ந்தபோது அவர்கள் பாறைகளில் ஓவியங்கள் வரைந்ததன் தொடர்ச்சிதான் இந்தக் கோண்டு சுவர் ஓவியங்கள் என வரலாற்றாசிரியர்கள் கருதுகிறார்கள். இந்த ஓவியங்களில் அவர்கள் தங்கள் பகுதிகளின் மலர்கள், மரங்கள், விலங்குகள் போன்றவற்றின் இயற்கை உருவங்களை பெருபாலும் சித்தரிக்கிறார்கள். மனிதனுக்கும் இயற்கைக்கும் உள்ள இணைப்பை காட்டும்விதமாகவும், தங்களின் பெண் தெய்வங்களின் உருவங்களையும் இவ்வோவியங்களில் வரைகிறார்கள்.  

கோண்டு பழங்குடியினர் தங்கள் சமய வழிபாட்டுச் சடங்கு, திருமணம் போன்ற நிகழ்வின்போதும் வீட்டுச் சுவர்களை ஓவியங்கள் வரைந்து அழகுபடுத்துகின்றனர். இந்த ஓவியங்கள், தீய சக்திகளிடமிருந்து தங்களைக் காக்கும் என்னும் நம்பிகையும் இவர்களுக்கு உண்டு என்று சொல்லப்படுகிறது. இந்த ஓவியங்களுக்கான வண்ணங்களை கரி, மண், தாவரங்கள், மாட்டுச் சாணம் போன்ற இயற்கையான பொருட்களில் இருந்து எடுக்கிறார்கள். இன்றைக்குள்ள கோண்டு ஓவியங்கள் அபராமான கற்பனை வளத்துடன் வரையப்படுகிறன. மரத்தில் மீன்கள் காய்ப்பதுபோல, உலக முழுமைக்குமான ஒரு தாயாக ஒரு மானைச் சித்திரிப்பதுபோல எனப் பல விதங்களில் வரையப்படுகின்றன. இன்றைக்கு இந்த ஓவியங்கள் கோண்டு பகுதியையும் தாண்டி இந்தியா முழுவதும் பயன்படுத்தப்படுகிறது. நவீன கட்டுமானக் கலையில் உள் அலங்காரமாகவும் பயன்படுகிறது.  

இந்த ஓவியஙகள் உலகப்புகழ் பெறக் காரணமாக இருந்தவர். மத்தியப் பிரதேசத்தில் பிறந்த கோண்டு இனத்தவரான ஜங்கர் சிங் ஷியாம் (1962-2001) என்பவர் ஆவார். இவரால் இந்த ஓவியங்கள் சுவர்களில் இருந்து கேன்வாஸ் துணிகளுக்கு புதிய பாணியில் இடம்பெயர்து ஓவிய கண்காட்சிகளில் இடம்பெற்று உலகப் புகழ்பெற்றன. இவோவியக்கலையை இவர் பலருக்கு கற்பித்தார். இவர்கள் புகழ்பெற்ற ஓவியக் கலைஞர்களாக இந்த ஓவியபாணியில் உருவாக்கினர் அவர்களில் சிலர் : ஜங்கர் சிங்கின் மனைவியான, நன்குஷா ஷியாம், இவரது பிள்ளைகளான ஜபானி, மயான்க், இவரின் அண்டை வீட்டாரான பாஜ்சு ஷியாம், வென்கட் சிங் ஷியாம், இவரின் தங்கை துர்கா பாய், இவரின் மைத்துனர் சுபாஷ் வியாம் மற்றும் ராம்சிங் உர்விட் ஆகியோராவார்.
# கிரியேட்டின் மெத்தில் எசுத்தர்



**கிரியேட்டின் மெத்தில் எசுத்தர்** *(Creatine methyl ester)* என்பது C5H11N3O2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். கிரியேட்டின் என்ற அமினோ அமிலத்தின் மெத்தில் எசுத்தர் வழிப்பொருள் கிரியேட்டின் மெத்தில் எசுத்தர் எனப்படுகிறது. கரிம அமிலமான கிரியேட்டினுடன் மெத்தனால் சேர்த்து எசுத்தராக்குதல் வினைக்கு உட்படுத்தினால் கிரியேட்டின் மெத்தில் எசுத்தர் உருவாகிறது.
# இருமெத்தில் சல்பைட்டு



**இருமெத்தில் சல்பைட்டு** *(Dimethyl sulfite)* என்பது (CH<sub>3</sub>O)<sub>2</sub>SO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும்.  

சல்பைட்டு எசுத்தரான இருமெத்தில் சல்பைட்டு சில பலபடிச் சேர்மங்களில் ஆக்சிசனேற்றத்தைத் தடுக்கும் சேர்க்கைப் பொருளாகப் பயன்படுத்தப்படுகிறது. மேலும் உயர் ஆற்றல் மின்கலங்களிலும் மின்பகுளிக் கரைப்பானாக முழுமையான திறனுடன் பயன்படுகிறது  

## கட்டமைப்பும் முப்பரிமாண வடிவமைப்பும்

இருமெத்தில் சல்பைட்டு மூலக்கூறினால் பலவகையான முப்பரிமாண அமைப்புகளை ஏற்க முடிகிறது. இவ்வமைப்புகளில் மறைவுறா மறைவுறா (GG) வடிவ முப்பரிமாண அமைப்பு மிகவும் நிலைப்புத் தன்மை கொண்டது. ஒவ்வொரு C–O பிணைப்பும் S=O பிணைப்புக்கு மறைவுறா வடிவமாக உள்ளது, இங்கு வரைந்து காட்டப்பட்டுள்ளது.  

## தயாரிப்பு

தயோனைல் குளோரைடுடன் மெத்தனால் சேர்த்து வினைப்படுத்துவதன் மூலம் இருமெத்தில் சல்பைட்டு தயாரிக்கப்படுகிறது.  

:OSCl<sub>2</sub> + 2CH<sub>3</sub>OH → OS(OCH<sub>3</sub>)<sub>2</sub> + 2HCl
# திபாங் வனவிலங்கு சரணாலயம்



**திபாங் வனவிலங்கு சரணாலயம்** *(Dibang Wildlife Sanctuary)* என்பது இந்தியாவின் வடகிழக்கு மாநிலமான அருணாசலப் பிரதேசத்தில் உள்ள எட்டு சரணாலயங்களில் ஒன்றாகும்.. மேல் திபாங் பள்ளத்தாக்கு மாவட்டத்தில் 4,149 கிலோமீட்டர் பரப்பளவில் இவ்வனவிலங்குச் சரணாலயம் அமைந்துள்ளது. பல்வேறு அரிய வனவிலங்குகள் வாழுமிடமாக இச்சரணாலயம் விளங்குகிறது.  

மிசுமி மலையாடு, சிவப்பு மலைக்காட்டாடு, இரண்டு வகையான கத்தூரி மான்கள், சிவப்பு பாண்டா, ஆசிய கருப்புக் கரடி, எப்போதாவது தென்படும் புலி மற்றும் சில அரிய பறவையினங்கள் இச்சரணாலத்தில் காணப்படுகின்றன. புதிய பறக்கும் அணில் வகை விலங்கினமும் இங்கு கண்டறியப்பட்டுள்ளது. இதற்கு மிசுமி குன்றின் இராட்சத அணில் என்று பெயர் சூட்டப்பட்டுள்ளது.(பெட்டௌரிசுடா மிசுமியென்சிசு}.  

அருணாச்சலப் பிரதேசத்தின் சுற்றுச்சூழல் மற்றும் வனத்துறை இவ்வரிய அணிலைப் பாதுகாக்கிறது.
# எடாலின்



**எடாலின்** *(Etalin)* என்பது இந்தியாவின் வடகிழக்கு மாநிலமான அருணாசலப் பிரதேசத்தில் உள்ள திபாங் பள்ளத்தாக்கு மாவட்டத்தில் இருக்கும் ஒரு சிறிய கிராமம் ஆகும். அனினி அல்லது மாலின்யே பாதையில் செல்லும் பயணிகளுக்கு சற்று இளைப்பாறும் நிறுத்தமாக இக்கிராமம் இருக்கிறது. அணினியில் இருந்து சுமார் 52 கிலோமீட்டர் தொலைவிலும் மாலின்யேவிலிருந்து சுமார் 42 கிலோமீட்டர் தொலைவிலும் இடாலின் கிராமம் அமைந்திருக்கிறது. இக்கிராமத்திற்கு அருகில் இருப்பது அணினி பொது மருத்துவமனை ஆகும். எடாலின் கிராமத்தில் ஒரு நடுநிலைப்பள்ளி மட்டுமே உள்ளது. மேற்படிப்புக்கு இங்குள்ளவர்கள் அணினி மேல்நிலைப் பள்ளி அல்லது உரோயிங் மேல்நிலைப் பள்ளிக்குத்தான் செல்ல வேண்டும். அசாம் மாநிலத்தின் மோகன்பாரி விமானநிலையம் இக்கிராமத்திற்கு அருகாமையில் உள்ள விமானநிலையமாக உள்ளது. எடாலின் கிராமத்தின் மொத்த மக்கள் தொகை 314 ஆகும்.
# சம்பல் ஆறு



**சம்பல் ஆறு** (**Chambal River**) இந்திய மாநிலமான மத்தியப் பிரதேசத்தில் உற்பத்தியாகி  
இராஜஸ்தான் மாநிலம் வழியாக பாய்ந்து, இறுதியில் உத்தரப் பிரதேச மாநிலத்தின் யமுனை ஆற்றில் கலக்கிறது. சம்பல் ஆறு, யமுனை ஆற்றின் துணை ஆறாகும். சிப்ரா ஆறு, காளி சிந்து ஆறு மற்றும் பார்வதி ஆறுகள் சம்பல் ஆற்றில் கலக்கிறது.  

## பிறப்பிடம், பாயுமிடங்கள், கலக்குமிடம்
மத்தியப் பிரதேசத்தின் இந்தூர் அருகே 45 கிலோ மீட்டர் தொலைவில் உள்ள விந்திய மலையில் உயரத்தில் உள்ள *சிங்கர் சௌரி* கொடுமுடியில் உற்பத்தியாகும் சம்பல் ஆறு நீளம் கொண்டது.  

சம்பல் ஆறு முதலில் மத்தியப் பிரதேசத்தின் வடக்கில் 346 கி மீ தொலைவிற்கு பாய்ந்து, பின்னர் வடகிழக்கில் 225 கி மீ தொலைவிற்கு இராஜஸ்தான் மாநிலம் வழியாகப் பாய்கிறது. பின்னர் சம்பல் ஆறு மத்தியப் பிரதேசம் - உத்தரப் பிரதேச எல்லைகள் வழியாக 145 கி மீ தொலைவிற்குப் பாய்கிறது. பின்னர் இறுதியாக உத்தரப் பிரதேசத்தின் இட்டாவா மாவட்டத்தில் யமுனை ஆற்றுடன் கலக்கிறது.  

## சம்பல் ஆற்றின் நீர்த்தேக்கங்கள்

1. காந்திசாகர் நீர்த்தேகம்
1. இராணா பிரதாப் சாகர் நீர்த்தேக்கம்
1. ஜவஹர் சாகர் நீர்த்தேக்கம்
1. கோட்டா தடுப்பணை
# அதபசக்கா எண்ணெய் மணல்கள்


**அதபசக்கா எண்ணெய் மணல்கள்** (*Athabasca oil sands*) அல்லது **அதபசக்கா கரியெண்ணெய் மணல்கள்** (*Athabasca tar sands*) அல்லது **ஆல்பர்ட்டா கரியெண்ணெய் மணல்கள்** (*Alberta tar sands*) கனடிய ஆல்பர்ட்டா மாநிலத்தின் வடகிழக்கே மெக்மர்ரி கோட்டையை மையமாகக் கொண்டுள்ள பெரும் அசுபால்ட்டு வைப்புக்கள் அல்லது மிகவும் கனமான பாறை எண்ணெய் வைப்புக்களாகும்.  

இந்த எண்ணெய் மணல்கள், முதன்மையாக மெக்மர்ரி படுகையில் அமைந்துள்ளன; இவற்றில் நிலக்கீலுடன் (பகுதி திண்மையான, பாறை வடிவில் பாறையெண்ணெய்) சிலிக்கா மணல், களிமண் தாதுக்கள், நீர் கலந்துள்ளன.உலகில் அறியப்பட்டுள்ள நிலக்கீல் வைப்புக்களில் அதபசக்கா எண்ணெய் மணல்களே மிகப் பெரியனவாகும். ஆல்பர்ட்டாவில் அமைந்துள்ள மூன்று எண்ணெய்மணல்வெளிகளில் இதுவே பெரியதாகும். மற்றவை அமைதியாற்று எண்ணெய் மணல்களும் கோல்டுலேக் எண்ணெய் மணல்களும் ஆகும். இதில் கோல்டுலேக்கு எண்ணெய் மணல்கள் சஸ்காச்சுவான் வரை பரந்துள்ளன.  

இவை அனைத்தும் பரப்பளவு சேறு மற்றும் தைகா காடுகளில் உள்ளன; இவற்றில் நிலக்கீல் உள்ளது. உலகில் வழமையான பாறை எண்ணெய் வைப்புக்களுக்கு இணையாக இது உள்ளது. பன்னாட்டு ஆற்றல் முகமை (IEA) பொருளியல்ரீதியாக மீட்கக்கூடிய வைப்புக்களைப் பட்டியலிட்டுள்ளது; 2006இல் இது அளவில், ஏறத்தாழ மொத்த வைப்புக்களில் 10% ஆக இருந்தது.  

இருவிதமான பிரித்தெடுக்கும் நுட்பங்கள் பயன்படுத்தப்படுகின்றன: தரைமட்டத்திற்கு அடியில் ஆழமாக இருக்கும் நிலக்கீலை பிரித்தெடுக்க *இயல் நிலை* பிரித்தெடுப்பு பயன்படுத்தப்படுகின்றது; தரைமட்டத்திற்கு அருகிலுள்ள நிலக்கீலைப் பிரித்தெடுக்க திறந்தவெளி அல்லது தரைமட்ட சுரங்க முறை பயன்படுத்தப்படுகின்றது. இரண்டாவது வகையில் 20%தான் பிரித்தெடுக்க முடியும். மேலும் இது நச்சுநிறை குளங்களை உண்டாக்குகின்றது. மாறாக *இயல்நிலை* பிரித்தெடுப்பில் சிறப்பு வழிமுறைகள் பயன்படுத்தப்படுவதால் புவிமாசடைதல் குறைவாக உள்ளது. ஆல்பெர்ட்டாவில் 97.5% பகுதியில் இயல்நிலை பிரித்தெடுப்பே நடைபெறுகின்றது.  

பெரியளவு சுரங்க வேலைகளால் சுற்றுச்சூழலுக்கும் உடல்நலத்திற்கும் ஏற்படும் கேடுகளை குறைப்பதற்கு அரசும் இத்தொழிலில் ஈடுபட்டுள்ள நிறுவனங்களும் மேற்கொள்ளும் நடவடிக்கைகள் போதுமானதாக இல்லை என தன்னார்வலர்கள் எதிர்த்து வருகின்றனர்.  
இரு தரப்பும் வைக்கும் ஒருசார்பான தரவுகளால் புறநிலைக் கருத்து எதுவும் எய்தவியலவில்லை.  

ஒளிப்படம், 2009.]]  

## மேற்சான்றுகள்

## மேலும் அறிய
- 
- Black Bonanza, by [[Alastair Sweeny] (Wiley Canada 2010)]
## ஒளிதங்கள்
- ''ted talk 2012 Garth Lenz: The true cost of oil
- *Dirty Oil*. Documentary by Leslie Iwerks, 2009
- *H2Oil*. Documentary by Shannon Walsh, 2009
- *Tar Sands – Canada for Sale* Documentary by Tom Radford, 2008
- *People & Power – Alberta's Oil Sands*. Al Jazeera English, 2008
- *Riz Khan – Canada's dirty oil*. Al Jazeera English, 2009 (online copy , )
- *60 Minutes – The Alberta Oil Sands*. CBS, 22. January 2006
- *To the Last Drop* (, ). Documentary by Tom Radford about the impact on local communities, broadcast on Al Jazeera English's program *Witness*, 2011
- *The Alberta Oil Sands*. Govt. of Alberta Documentary Film (), 2009
# விக்கிப்பீடியா:விக்கித்திட்டம் விக்கித்தரவு


தமிழ் விக்கிப்பீடியா உள்ளிட்ட திட்டங்களில் விக்கித்தரவு பயன்பாட்டை ஊக்குவித்தல், முழுமையடையச் செய்தல், விக்கிப்பீடியர்களுக்கு விக்கித்தரவு பயிற்சி அளித்தல், விக்கித்தரவில் தமிழர் சார் தரவைப் பதிவேற்றுதல், விக்கித்தரவில் தமிழ் வழிப் பயன்பாட்டை முழுமையாக்குதல் ஆகிய நோக்கங்களுக்காக **விக்கித் திட்டம் விக்கித்தரவு** செயற்படும்.  

## செய்ய வேண்டிய பணிகள்
- தமிழ் விக்கிப்பீடியா கட்டுரைகள் அனைத்துக்கும் விக்கித்தரவில் உருப்படிகளை உருவாக்குதல்
- தமிழ் விக்கிப்பீடியா கட்டுரைகள் அனைத்துக்கும் விக்கித்தரவில் விக்கியிடை இணைப்புகளைச் சேர்த்தல்
- விக்கித்தரவு இடைமுகப்பு, பண்புகள், விவரிப்புகள் தமிழாக்கம்
- தமிழர் சார் தரவுகளுக்கு ஏற்ப உருப்படிகள், பண்புகள் உள்ளிட்ட இதர விக்கித்தரவு தேவைகளை நிறைவு செய்தல்
- தமிழ் விக்கிப்பீடியாவில் உள்ள துடுப்பாட்டக்காரர்கள், ஊராட்சிகள் போன்ற தரவு சார் கட்டுரைகளுக்கான விக்கித்தரவு உருப்படிகளை முழுமையான பண்புகள், தரவுகளுடன் உருவாக்குதல்

## தேவைப்படும் விவரங்கள்
- விக்கியிடை இணைப்புகள் இல்லாத தமிழ் விக்கிப்பீடியா கட்டுரைகள் பட்டியல் ?
- விக்கித்தரவின் அடிப்படையில் தமிழர் தொடர்பாக உருவாக்க வேண்டிய கட்டுரைகளின் பட்டியல்
- விக்கித்தரவில் இன்னும் மொழிபெயர்க்காமல் இருக்கும் பண்புகள், உருப்படிகள் பட்டியல்
- விக்கித்தரவு இடைமுகப்பு மொழிபெயர்ப்பு தொடர்பான பக்கம், பட்டியல்
- உடனடியாக தமிழ் விக்கிப்பீடியாவுக்குப் பயன்படுத்தக்கூடிய Query வினவல்கள் பட்டியல்

## துணைத் திட்டங்கள்
- தமிழக ஊராட்சிகள் விக்கித்தரவு
- தமிழகக் கோயில்கள் விக்கித்தரவு
- தமிழக சட்டமன்றத் தொகுதிகள் விக்கித்தரவு

## உறுப்பினர்கள்
- இரவி
- மதனாகரன்
- மாதவன்
- Kanags
- சிவக்குமார்

## கருவிகள்

- **Wikidata Query** (WDQ) - visual query tool
  - e.g. missing articles on tawiki with the most interwiki links
- Resonator - a prettier display of what Wikidata knows about an item
- Wikidata property browser
- Harvest data from templates into Wikidata (configurable for Tamil!)
- Wikidata-based timelines
- **The Wikidata Game** and **The Distributed Wikidata Game**
- Using arbitrary Wikidata in other wikis (e.g. Infoboxes)
  - See also: Listeria (needs to add Tamil support)
# மும்மெத்தில் பாசுபேட்டு



**மும்மெத்தில் பாசுபேட்டு** *(Trimethyl phosphate )* என்பது (CH<sub>3</sub>)<sub>3</sub>PO<sub>4</sub> என்ற மூலக்கூற்று வாய்ப்பாடு கொண்ட ஒரு எசுத்தர் ஆகும். இச்சேர்மம் நிறமற்றதாகவும், எளிதில் ஆவியாகாத ஒரு திரவமாகவும் உள்ளது. பிற சேர்மங்களை உற்பத்தி செய்வதில் சில தனிச்சிறப்புகளை மும்மெத்தில் பாசுபேட்டு பெற்றுள்ளது.  

## தயாரிப்பு

அமீன் காரத்தின் முன்னிலையில் பாசுபரசு ஆக்சிகுளோரைடை மெத்தனாலுடன் சேர்த்து சூடுபடுத்தினால் மும்மெத்தில் பாசுபேட்டு உருவாகிறது.  

POCl3 + 3 CH3OH + 3 R3N → PO(OCH3)3 + 3 R3NH+Cl−  

நான்முக வடிவ மூலக்கூறான இச்சேர்மம் ஒரு வலிமையற்ற முனைவுக் கரைப்பானாகும்.  

## பயன்பாடுகள்

மிதமான மெத்திலேற்றும் முகவராக மும்மெத்தில் பாசுபேட்டு செயல்படுவதால், அனிலீன்கள் மற்றும் தொடர்புடைய பல்லினவளையச் சேர்மங்களில் இருமெத்திலேற்றம் செய்யப் பயன்படுத்தப்படுகிறது. பாரம்பரிய முறையான ஈச்சுவெய்லர் – கிளார்க்கு வினையை மூழுமையாக்கும் ஒரு வினையாக இம்முறை கருதப்படுகிறது. பாரம்பரிய முறையில் பார்மால்டிகைடு பக்க வினைகளில் பங்கேற்கிறது என்பது குறிப்பிடத்தகுந்தது ஆகும்.  
அரோமாட்டிக் ஆலசனேற்றம் மற்றும் நைட்ரோயேற்றம் போன்ற வினைகளில் மும்மெத்தில் பாசுபேட்டு பயன்படுத்தப்படுகிறது. பூச்சிக்கொல்லிகள் மற்றும் மருந்துவகைப் பொருட்கள் தயாரிப்பில் இவ்வினைகலின் தேவை அவசியமானதாகும்.  
பாலி எசுத்தர் போன்ற இழைகள் மற்றும் பலபடிகளில் வண்ணம் ஒடுக்கியாகவும் . மும்மெத்தில் பாசுபேட்டு பயன்படுத்தப்படுகிறது.  

## பாதுகாப்பு

2கி/கி.கி உயிர்போக்கும் அளவைக் (எல்டி50) கொண்டிருப்பதால் மும்மெத்தில் பாசுபேட்டு ஒரு குறைவான நச்சுத்தன்மை கொண்ட சேர்மமாகக் கருதப்படுகிறது.
# ஆர்த்தோபார்மிக் அமிலம்



**ஆர்த்தோபார்மிக் அமிலம் அல்லது மீத்தேன் டிரையால்** *(Orthoformic acid or methanetriol)* என்பது HC(OH)3 என்ற மூலக்கூற்று வாய்ப்பாடு கொண்ட ஒரு கருத்தியலான சேர்மமாகும். இச்சேர்மத்தின் மூலக்கூறில் நடுவிலுள்ள கார்பன் அணுவானது ஓர் ஐதரசன் மற்றும் மூன்று ஐதராக்சில் குழுக்களால் சூழப்பட்டுள்ளது.  

இன்றையநாள் வரையில் ஆர்த்தோபார்மிக் அமிலம் தனித்துப்பிரிக்கப்படவில்லை. நிலைப்புத்தன்மையற்றதாகக் கருதப்படும் இது தண்ணீர் மற்றும் பார்மிக் அமிலமாகச் சிதைவடையும் என்று நம்பப்படுகிறது.  

## மீத்தேன் டிரையால் எசுத்தர்கள்

ஆர்த்தோபார்மேட்டுகள் என அறியப்படும் மீத்தேன் டிரையால் எசுத்தர்கள் வர்த்தகமுறையில் விற்பனைக்குக் கிடைக்கின்றன. அசிட்டால்களைப் போல இவை காரங்களுடன் நிலைப்புத்தன்மையுடனும், அமிலச்சூழலில் எளிதாக நீராற்பகுப்பு அடைந்து ஆல்ககால் மற்றும் பார்மிக் அமிலத்தினுடைய எசுத்தராகவும் பிரிகின்றன. மிதமான நீர்நீக்கியாக ஆர்த்தோபார்மேட்டுகளைப் பயன்படுத்துகிறார்கள். மும்மெத்தில் ஆர்த்தோபார்மேட்டு மற்றும் மூவெத்தில் ஆர்த்தோபார்மேட்டு போன்றவை பரவலாக அறியப்பட்டுள்ள ஆர்த்தோபார்மேட்டுகளாகும்.
# பெராக்சியிருசல்பேட்டு



**பெராக்சியிருசல்பேட்டு***(peroxydisulfate)* என்பது என்ற மூலக்கூற்று வாய்ப்பாடு கொண்ட ஓர் அயனியாகும். பொதுவாக இது பெர்சல்பேட்டு அயனி என்று அடையாளப்படுத்தப்படுகிறது. ஆனால் பெராக்சோவொருசல்பேட்டு, .அயனியையும் இது குறிக்கிறது. பெராக்சியிருசல்பேட்டு அயனியைக் கொண்டிருக்கும் உப்புகள் தோராயமாக ஆண்டொன்றுக்கு 5,00,000 இலட்சம் டன்கள் உற்பத்தி செய்யப்படுகின்றன. சோடியம் பெர்சல்பேட்டு (Na<sub>2</sub>S<sub>2</sub>O<sub>8</sub>), பொட்டாசியம் பெர்சல்பேட்டு (K<sub>2</sub>S<sub>2</sub>O<sub>8</sub>), அமோனியம் பெர்சல்பேட்டு ((NH<sub>4</sub>)<sub>2</sub>S<sub>2</sub>O<sub>8</sub>) போன்றவை முக்கியமான சில உப்புகளாகும். இவ்வுப்புகள் யாவும் நிறமற்றவை, நீரில் கரையக்கூடியவை மற்றும் வலிமையான ஆக்சிசனேற்றிகள் ஆகும்.  

## பயன்பாடுகள்

சிடைரீன், அக்ரைலோநைட்ரைல் மற்றும் புளோரோ ஆல்க்கீன்கள் போன்ற ஆல்க்கீன்களின் பலபடியாக்கல் வினைகளைத் தொடங்கி வைக்கப் பெராக்சியிருசல்பேட்டு உப்புகள் பயன்படுத்தப்படுகின்றன. பெராக்சியிருசல்பேட்டு உப்புகள் இவ்வினையில் சமப்பிளவு அடைந்து பலபடியாதல் வினையைத் தொடங்கி வைக்கின்றன.  

[O3SO–OSO3]2− ⇌ 2 [SO4]•−  

பிரதான வர்த்தகப் பயன்பாடுகள் தவிர்த்து பெராக்சியிருசல்பேட்டுகள் ஆய்வகங்களிலும் வினைகளில் பங்கேற்கின்றன.:  

- எல்ப்சு பெர்சல்பேட்டு ஆக்சிசனேற்றம்
- Ag+ யிலிருந்து Ag2+ ஆக ஆக்சிசனேற்றம்.
# ஆக்டிவ்எக்ஸ்


**ஆக்டிவ் எக்ஸ்** (*ActiveX* ) என்பது வெவ்வேறு மொழிகளில் உருவாக்கப்பட்ட மென்பொருள் செயல் உறுப்புகள் (components) ஒரு பிணையப் பணிச் சூழலில் தமக்குள் உறவாடிக் கொள்ள வகை செய்யும் தொழில் நுட்பங்களின் கூட்டுத் தொகுதி ஆகும். 1990களின் இடைப்பகுதியில் மைக்ரோசாப்ட் நிறுவனம் இதனை உருவாக்கியது. மைக்ரோசாப்ட் நிறுவனத்தின் காம் (COM-Component Object Model) தொழில் நுட்பத்தின் அடிப்படையில் இது உருவாக்கப்பட்டுள்ளது. தற்போது மையவிரிவலையில் பயனாளர் உறவாடும் பக்கங்களை வடிவமைக்க ஆக்டிவ்எக்ஸ் பெருமளவு பயன்படுத்தப்படுகிறது. மேசைக் கணினிப் பயன்பாடுகளிலும், ஏனைய நிரலாக்கங்களிலும் கூடப் பயன்படுத்திக் கொள்ள முடியும்.  

## ஆக்டிவ்எக்ஸ் இயக்குவிசைகள்
ஆக்டிவ்எக்ஸ் தொழில் நுட்ப அடிப்படையில் உருவாக்கப்பட்ட, மீண்டும் மீண்டும் பயன்படுத்திக் கொள்ளக்கூடிய மென்பொருள் செயலுறுப்புகள். அசைவூட்டம் (animation), மீள்-எழுபட்டிகள் (pop-up menu) போன்ற தினிச்சிறப்பான செயல்பாடுகளை வலைப்பக்கங்களிலும் உருவாக்குவதற்கு இச்செயலுறுப்புகளைப் பயன்படுத்திக் கொள்ள முடியும். சி, சி++ , விசுவல் பேசிக், விசுவல் சி++ போன்ற மொழிகளில் ஆக்டிவ்எக்ஸ் செயலுறுப்புகளை உருவாக்க முடியும்.
# சாந்திரா மூர் பேபர்


**சாந்திரா மூர் பேபர்** *(Sandra Moore Faber* ( பிறப்பு 1944) ஒரு கலிபோர்னியா பல்கலைக்கழக வானியல், வானியற்பியல் பேராசிரியர். இவர் இலிக் வான்காணகத்தில் பணிபுரிகிறார். இவர் பால்வெளிகளின் பொலிவை அவற்றில் அமைந்த விண்மீன்களின் வேகத்துடன் உறவுபடுத்தி பல கண்டுபிடிப்புகளை ஆற்றியுள்ளார். மேலும் இவர் பேபர்- ஜாக்சன் உறவைக் கண்டறிந்தார். அவாயில் அமைந்த கெக் வான்காணகத்தை வடிவமைத்து நிறுவியதில் பேபருக்கு பெரும்பங்குண்டு.  

## கல்வி
பேபர் 1966,இல் சுவார்த்மோர் கல்லூரியில் பயின்று இயற்பியலில் உயர்தகைமையுடன் இளவல் பட்ட்த்தைப் பெற்றார்.  
இவர் 1972 இல் ஆர்வார்டு பல்கலைக்கழகத்தில் இருந்து வானியலில் தன் முனைவர் பட்டத்தைப் பெற்றார்.  

## தொழில்முறைப்பணி
பேபர் ஏழு சாமுராய் என்ற குழுவின் தலைவராவார். இக்குழு மாபெரும் கவர்வி அல்லது ஈர்ப்பி எனும் பொருண்மைச் செறிவைக் கண்டுபிடித்தது. இவர் நூக்கர் குழுவின் முதன்மை ஆய்வாளரும் ஆவார். இக்குழு அப்புள் விண்வெளித் தொலைநோக்கியைப் பயன்படுத்திப் பால்வெளிகளின் மையத்தில் உள்ள மீப்பொருண்மை வாய்ந்த கருந்துளைகளைக் கண்டுபிடித்தது. இவர் முதன்முதலாக, அப்புள் தொலைநோக்கியை அகற்புல கோள் ஒளிப்படக் கருவியாகப் பயன்படுத்தினார். இக்குழு அகற்புலக்கோள் ஒலிப்படக் கருவிக் குழு எனப்பட்டது. இவர் அப்புள் முதன்மையில் கோளப் பிரழ்வை வடிவமைத்தார்.  

பேபர் கூறுகிறார், "நாம் ஆய்வதன் விளைவுகளைப் பற்றிக் கட்டாயமாக நாமே எண்ணிப்பார்த்தல் வேண்டும் என நான் நம்புகிறேன். மாந்தரினம் எங்கே போகிறது என இது பல வாய்ப்புகளை நல்குகிறது."  

இவர் ஒரு நிறுவனத்தில் (UCSC) புடவியின் படிமலர்ச்சியிலும் பால்வெளிகளின் தோற்றத்திலும் படிமலர்ச்சியிலும் தன் தேடலைக் குவித்துச் செயற்பட்டார். மேலும் இவர் கெக் வான்காணகத்தின் ஒரு கருவியின் (DEIMOS) உருவாக்கத்திலும் பங்கேற்றார். இதைக் கொண்டு நெடுந்தொலைவில் உள்ள பால்வெளிகளின் கதிர்நிரல்களை படம்பிடித்து பதிவு செய்தார். 2012 ஆகத்து 1 இல் கலிபோர்னியா பல்கலைக்கழகத்தின் வான்காணகங்களின் இடைநிலை இயக்குநரானார்.  

சாந்திரா பேபர் வானியல் வானியற்பியல் மீள்பார்வை இதழின் இணை ஆசிரியர் ஆவார்.  

## விருதுகள்
பேபர் 1985 இல் அமெரிக்க நாட்டுத் தேசிய அறிவியல் கல்விக்கழகத்துக்குத் தேர்ந்தெடுக்கப்பட்டார். இவர் 2001 ஏப்பிரல் 29 இல் அமெரிக்க மெய்யியல் கழகதுக்குத் தேர்ந்தெடுக்கப்பட்டார். இவர் 1985 இல் வானியற்பியலுக்கான டான்னி ஃஈன்மேன் பரிசைப் பெற்றார். மேலும் 2006 இலார்வார்டு நூற்றாண்டுப் பதக்கத்தைப் பெற்றார்.  

இவர் 2009 இல் ஃபிராங்ளின் நிறுவன போவர் விருதைப் பெற்றார். முப்பது ஆண்டுகளாக பால்வெளிகளின் தோற்றத்தையும் படிமலர்ச்சியையும் தொடர்ந்து ஆய்வு செய்த்தற்காகவும் வானியல் குமுகத்துக்கான கலைநயம் மிக்க வானியல் கருவிகளைப் புதிதாகப் புனைந்ததற்காகவும் ஃபிராங்ளின் நிறுவனத்தின் அறிவியல் அருஞ்செயல் விருதைப் பெற்றார். இவரது ஆய்வு அண்டவியலையும் அதன் படிமத்தையும் பற்றிய புரிதலைப் புரட்சிகரமாக மாற்றியது.  

இவர் 2012 மே மாதத்தில் பசிபிக் வானியல் கழகத்தில் இருந்து புரூசு பதக்கத்தைப் பெற்றார். இவர் 2012 செப்டம்பரில் செருமானிய வானியல் கழகத்தின் கார்ல் சுவார்சுசைல்டு பதக்கத்தைப் பெற்றார்.  

இவர் 2013 பிப்ரவரியில் க்டியரசுத் தலைவர் பாரக் ஒபாமாவிடம் இருந்து அறிவியலுக்கான தேசிய பதக்கத்தைப் பெற்றார்.